**Ostffyasszonyfa Község Önkormányzata Képviselő-testületének**

**\_\_\_\_\_/2016. (\_\_\_) önkormányzati rendelete**

**a Helyi Építési Szabályzatról szóló 10/2011. (X.13.) önkormányzati rendelet módosításáról**

( t e r v e z e t )

Ostffyasszonyfa Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 13.§ (1) bekezdésben meghatározott feladatkörében eljárva, az épített környezet alakításáról és védelméről szóló 1997. évi LXXVIII. törvény 8. § (2) bekezdésében biztosított véleményezési jogkörében eljáró szervek véleményének kikérésével a következőket rendeli el:

1.§

A Helyi Építési Szabályzatról szóló 10/2011. (X.13.) önkormányzati rendelet (a továbbiakban: HÉSZ) 5. § (3) bekezdése helyébe a következő rendelkezés lép:

„(3) Beépítésre nem szánt területen építmények, épületek az OTÉK 26-30/B. §-ban, valamint a HÉSZ 6. és 14. §-ban meghatározott feltételek szerint helyezhetők el.”

2.§

(1) A HÉSZ 7. § (1) bekezdése helyébe a következő rendelkezés lép:

„(1) Ostffyasszonyfa község területén lakóterületnek minősített területeket kisvárosias, illetve falusias lakóterületi építési övezetekbe soroljuk. A kisvárosias lakóterületen az OTÉK 31. § (2) bekezdésében előírtak figyelembevételével kivételesen elhelyezhető:

a.) szálláshely szolgáltató épület,  
 b.) igazgatási épület,  
 c.) termelő kertészeti építmény,  
 d.) üzemanyagtöltő,  
 e.) a terület rendeltetésszerű használatát nem zavaró hatású egyéb

gazdasági tevékenység céljára szolgáló épület.”

(2) A HÉSZ 7. § (2) bekezdése helyébe a következő rendelkezés lép:

„(2) A kisvárosias lakóterületi építési övezetekbe tartozó területeken a telkek csak teljes közművesítettség esetén építhetők be. A telekalakítás és beépítés feltételeit (beépítési mód, építési telek legkisebb területe, legnagyobb beépítettsége, legkisebb, legnagyobb építménymagasság) az alábbiak, illetve az OTÉK előírásai alapján kell megállapítani:

1. **Lk-K-K** szabályozási jelű, kisvárosias lakóterületi építési övezethez tartozó területeken egyedi telkes, a kialakulthoz igazodó, a Szabályozási terv szerinti beépítésű, a magasabb szomszédos épület utcai homlokzatmagasságát meg nem haladó utcai homlokzatmagasságú épületek helyezhetők el, előkert nélkül, illetve a Szabályozási terven jelölt előkerttel.
2. **Lk-O-4,5** szabályozási jelű, kisvárosias lakóterületi építési övezethez tartozó területeken egyedi telkes, a Szabályozási terv jelölése szerinti oldalhatáron álló, legfeljebb 4,5 m építménymagasságú lakóépületek és legfeljebb 6,0 m építménymagasságú intézményépületek helyezhetők el, előkert nélkül, illetve a Szabályozási terven feltüntetett méretű előkerttel. Az építési telek legkisebb területe 700 m2 lehet.
3. **Lk-Sz-6,0** szabályozási jelű, kisvárosias lakóterületi építési övezethez tartozó területeken egyedi telkes, szabadon álló és legfeljebb 6,0 m építménymagasságú lakóépületek intézményépületek helyezhetők el, előkert nélkül, illetve a Szabályozási terven feltüntetett méretű előkerttel. Az építési telek legkisebb területe 900 m2 lehet.
4. **Lk-Sz-K** szabályozási jelű, kisvárosias lakóterületi építési övezethez tartozó területeken egyedi telkes, szabadon álló beépítésű, a kialakult homlokzatmagasságot meg nem haladó, de legfeljebb 6,0 m építménymagasságú épületek helyezhetők el, előkert nélkül, illetve a Szabályozási terven jelölt előkerttel. Az építési telek 3000 m2 alatt tovább nem osztható. A legnagyobb beépítettség 20 % lehet; az előírt legkisebb zöldfelület 40 %.
5. **Lk-Ikr-4,5**szabályozási jelű, kisvárosias lakóterületi építési övezethez tartozó területeken egyedi telkes, a Szabályozási terv jelölése szerinti közös telekhatáron ikresen csatlakozó, legfeljebb 4,5 m építménymagasságú lakóépületek és intézményépületek helyezhetők el, előkert nélkül, illetve a Szabályozási terven feltüntetett méretű előkerttel. Az építési telek legkisebb területe 700 m2 lehet. „

(3) A HÉSZ 7. § (4) bekezdése helyébe a következő rendelkezés lép:

„(4) A falusias lakóterületi építési övezetekbe tartozó területeken a telkek csak teljes közművesítettség esetén építhetők be. A megengedett legnagyobb szintterület-sűrűség 0,5 a zöldfelület legkisebb aránya 40 %. A telekalakítás és beépítés feltételeit (beépítési mód, építési telek legkisebb területe, legnagyobb beépítettsége, legkisebb, legnagyobb építménymagasság) az alábbiak, illetve az OTÉK előírásai alapján kell megállapítani:

1. **Lf-O-4,5** szabályozási jelű, falusias lakóterületi építési övezethez tartozó területeken lakótelkes, oldalhatáron álló és max. 4,5 m építménymagasságú lakóépületek helyezhetők el, előkert nélkül, vagy a Szabályozási terven feltüntetett méretű előkerttel. Az építési telek legkisebb területe 900 m2, legnagyobb beépítettsége 30 % lehet.
2. **Lf-Z-4,5** szabályozási jelű, falusias lakóterületi építési övezethez tartozó területeken lakótelkes, a szabályozási terv jelölése szerint részben oldalhatáron álló, részben zártsorú és max. 4,5 m építménymagasságú lakóépületek helyezhetők el, előkert nélkül. Az építési telek legkisebb területe 700 m2, legnagyobb beépítettsége 30 % lehet.
3. **Lf-Ikr-4,5** szabályozási jelű, falusias lakóterületi építési övezethez tartozó területeken lakótelkes, ikresen csatlakozó és max. 4,5 m építménymagasságú lakóépületek helyezhetők el, előkert nélkül. Az építési telek legkisebb területe 900 m2, legnagyobb beépítettsége 30 % lehet. „

3. §

1. A HÉSZ 8. § (1) bekezdése helyébe a következő rendelkezés lép:

„(1) Gazdasági területen belül a kereskedelmi, szolgáltató terület nem jelentős zavaró hatású gazdasági tevékenységi célú épületek elhelyezésére szolgál. A területen elhelyezhető még a tulajdonos, használó és személyzet számára szolgáló lakóépület (lakások), igazgatási, egyéb irodaépület, parkolóház, üzemanyagtöltő, sportépítmény.”

1. A HÉSZ 8. § (2) bekezdése helyébe a következő rendelkezés lép:

„(2) Kereskedelmi, szolgáltató gazdasági terület-felhasználási egységbe soroljuk az első sorban kereskedelmi, vendéglátási, szolgáltatási célra- a Kossuth L. utca 609/1-610 hrsz.- (G-V jelű) területet és a tervezett „A” utca- nyugati oldalán kialakítandó (G- IV jelű) gazdasági területet. A környezetére nem jelentős zavaró hatású üzemek elhelyezésére a -Bajcsy-Zsilinszky E. utcai (géptelep) 367, 368/1-3, 370 hrsz. -(G-I) jelű területet,- a 381, 382 hrsz.- (G-II jelű) területet,- a Dózsa Gy. utca 567-572 hrsz. közötti- (G-III jelű) gazdasági területet és a jelenleg külterületi majoron belül -a 097/5, 097/13, 097/14 hrsz.- területeket.”

1. A HÉSZ 8. § (4) bekezdése helyébe a következő rendelkezés lép:

„(4) A gazdasági területen a megengedett legnagyobb szintterület sűrűség 0,6; a legnagyobb beépítettség 30 % lehet, az előírt legkisebb zöldfelület 40 %. A telekalakítás és beépítés feltételeit (beépítési mód, építési telek legkisebb területe, legnagyobb beépítettsége, legkisebb, legnagyobb építménymagasság) az alábbiak, illetve az OTÉK előírásai alapján kell megállapítani:

1. **Gk-Sz-4,5** szabályozási jelű, kereskedelmi, szolgáltató területi építési övezethez tartozó területen egyedi telkes, szabadon álló és max. 4,5 m építménymagasságú, kereskedelmi, vendéglátási, szolgáltatási célú épületek helyezhetők el. Az építési telek legkisebb területe 900 m2 lehet..
2. **Gk-Sz-6,0** szabályozási jelű, kereskedelmi, szolgáltató területi építési övezethez tartozó területen egyedi telkes, szabadon álló és max. 6,0 m építménymagasságú, a környezetére jelentős zavaró hatást nem gyakorló gazdasági tevékenységi célú épületek helyezhetők el. Az építési telek legkisebb területe 1100 m2 lehet. A lakóterület felé eső oldalon legalább 15 m szélességű védőfásítást kell telepíteni.

4. §

A HÉSZ 9. § (3) bekezdése helyébe a következő rendelkezés lép:

„(3) Az üdülőházas üdülőterületen a megengedett legnagyobb szintterület sűrűség 0,2; a legnagyobb beépítettség 10 % lehet; az előírt legkisebb zöldfelület 40 %. Az **Üü-Sz-6,0** szabályozási jelű építési övezethez tartozó kemping területen szabadon álló és max. 6,0 m építménymagasságú, üdülési, kereskedelmi, vendéglátási, higiénés célú épületek helyezhetők el. Az előkert legalább 10 m, az oldal- és hátsókert legalább 15 m. Az oldal és hátsókertet 15 m szélességben fákkal kell betelepíteni, a kerítés mellé körben takaró hatású élősövényt kell ültetni. A telekalakítás és beépítés feltételeit (beépítési mód, építési telek legkisebb területe, legkisebb, legnagyobb építménymagasság) az előbbiek, illetve az OTÉK előírásai alapján kell megállapítani”

5. §

1. A HÉSZ 10. § (2) bekezdése helyébe a következő rendelkezés lép:

„(2) A község területén lévő üzemelő temető (603 hrsz.) a község igényeinek megfelelő. Bővítése a 603-607 hrsz. terület terhére lehetséges. A **Kt-Sz-4,5** szabályozási jelű, temető területen szabadon álló beépítéssel max. 4,5 m építménymagasságú, csak a temető üzemeléséhez kapcsolódó rendeltetésű építmények helyezhetők el. Az építménymagasság kiszámításánál az épülethez emelt, 10 m2 bruttó alapterületnél nem nagyobb torony nem számít be, annak legnagyobb magassága legfeljebb 10 m lehet. A kialakult ingatlan tovább nem osztható, legnagyobb beépítettsége 10 % lehet. A legkisebb zöldfelület 30%.  
A temető lakóterülettel határos oldalai mentén 30 m szélességű sávban a temetkezés nem folytatható, itt kegyeleti okokból, takaró jelleggel növényzetet kell telepíteni.”

1. A HÉSZ 10. § (3) bekezdése helyébe a következő rendelkezés lép:

„(3) Vízmű üzemi terület a 097/1 és 097/2 hrsz területek. A **Kv-Sz-6,0** szabályozási jelű, vízmű üzemi területen szabadon álló beépítéssel max. 6,0 m építménymagasságú, a vízszolgáltatáshoz kapcsolódó épületek, valamint a biztonsági (dőlés)távolság figyelembe vételével toronyépítmények helyezhetők el. Az építési telek legnagyobb beépítettsége 30 % lehet. A legkisebb zöldfelület 40 %.”

1. A HÉSZ 10. § (4) bekezdése helyébe a következő rendelkezés lép:

„(4) A község sportpályája a 78 hrsz-ú ingatlanon van, a község igényeinek megfelelő. További sportpályák, szabadidős létesítmények létesítése a 324/3 és 326/2 hrsz. ingatlan terhére lehetséges. A **Ks-Sz-6,0** szabályozási jelű, sportpálya területen szabadon álló beépítéssel max. 6,0 m építménymagasságú, a sportpályát üzemelését szolgáló épületek, építmények helyezhetők el. A beépítettség 10 %, a sportpályák által elfoglalható a terület 70 % lehet, a zöldterület legalább 20 %.”

1. A HÉSZ 10. § (5) bekezdése helyébe a következő rendelkezés lép:

„(5) A Pannónia-ring motoros versenypálya (0179 és 0211 hrsz.) különleges területbe tartozik. A **Ks-Sz-9,0** szabályozási jelű, verseny területen szabadon álló beépítéssel max. 9,0 m építménymagasságú, az autós-motoros sportot, a versenyzőket, az ott dolgozókat és nézőközönséget szolgáló építmények helyezhetők el. A beépítettség 10 %, a versenypályák által elfoglalható a terület 70 % lehet, a zöldterület legalább 20 %.”

1. A HÉSZ 10. § (6) bekezdése helyébe a következő rendelkezés lép:

„(6) Ostffyasszonyfa igazgatási területén a Pannónia-ring környezetében egy, az Ostffyasszonyfa-I (Vörös-cser dűlő) kavics bányatelek szerepel a nyilvántartásban. A bányatelek a következő hrsz. területeket érinti: 0193, 0194/1, 0200, 0201, 0202/1, 0203, 0204/2-5, 0206/2-5, 0208/2, 0212/1-12. A **Kb-Sz-6,0** szabályozási jelű, bánya üzemi területen szabadon álló beépítéssel max. 6,0 m építménymagasságú, a bányaműveléssel kapcsolatos, az ott dolgozók munkakörülményeit biztosító építmények helyezhetők el. Erre a célra építési telket kell kialakítani a bánya üzemi területen belül. Az építési telek legkisebb területe 700 m2, legnagyobb beépítettsége 30 % lehet. A legkisebb zöldfelület 40 %.”

1. A HÉSZ 10. § (7) bekezdése helyébe a következő rendelkezés lép:

„(7) Mezőgazdasági üzemi különleges terület-felhasználási egységbe soroljuk a mezőgazdasági szövetkezeti major 088/2 hrsz-ú területét, valamint tervezett területbővítésre a 074/1 hrsz. jelenleg szántó területet. A **Km-Sz-6,0** szabályozási jelű, mezőgazdasági üzemi területi építési övezethez tartozó területen egyedi telkes, szabadon álló és max. 6,0 m építménymagasságú, zárt technológiájú állattartási és mezőgazdasági feldolgozó tevékenységi célú épületek helyezhetők el. Az építési telek legkisebb területe 3000 m2 lehet. A területen körben minden oldalon legalább 30 m szélességű védőfásítást kell telepíteni. Ebbe az övezetbe tartozik a 088/2 hrsz. major és a 074/1 hrsz. jelenleg szántó terület.”

1. A HÉSZ 10. §-a a következő (8) bekezdéssel egészül ki:

„(8) A mezőgazdasági üzemi terület állattartási, terményraktározási, -feldolgozási célú épületek elhelyezésére szolgál. A területen elhelyezhető még a tulajdonos, használó és személyzet számára szolgáló lakóépület (lakások), igazgatási, egyéb irodaépület, parkolóház, üzemanyagtöltő, sportépítmény.”

6. §

1. A HÉSZ 11. § (3) bekezdése helyébe a következő rendelkezés lép:

„(3) Az utak hierarchiája, tervezési osztályba sorolását a HÉSZ 3. számú melléklete tartalmazza.”

1. A HÉSZ 11.§ (5) bekezdése helyébe a következő rendelkezés lép:

„(5) A község területén a közutak és közterületek számára az OTÉK 26. § /2/ bekezdésében meghatározott, a Szabályozási tervlapon (SzT-1) jelölt, alább felsorolt építési területeket kell biztosítani. A szabályozási szélességen belül csak a közút létesítményei, csomópontjai, műtárgyai, tartozékai, környezetvédelmi berendezései és közművek létesíthetők, illetve növényzet telepíthető. A gyalogos közlekedés számára az út-keresztmetszetekben megfelelő gyalogjárdákat, illetve gyalogutakat kell biztosítani.

1. Országos mellékutak:

aa) 8451 j. Sárvár-Kenyeri összekötő út átkelési szakaszán: 18-30 m

ab)8452 j. Celldömölk-Uraiújfalu összekötő út átkelési szakaszán: 20-30 m

1. Kiszolgáló utak szabályozási szélessége min.: 12 m
2. Kerékpáros - gyalogos út készül a Kemenes utca és Újvilág utca, valamint a Kemenes utca és „A” utca között, amelynek szabályozási szélessége: 6 m
3. Mezőgazdasági utak hálózati szerepkörrel rendelkező külterületi utak építési szélessége: 12 m
4. A HÉSZ 11.§ (6) bekezdése helyébe a következő rendelkezés lép:

„(6) Az útépítés, útkorszerűsítés, útfelújítás csak a dokumentációban lévő, a HÉSZ mellékletét képező ÚT-2, ÚT-3 és ÚT-4 jelű minta-keresztszelvényeken javasolt keresztmetszeti kialakítás szerint történhet. Az út kialakításának megtervezése során különös figyelmet kell fordítani a közlekedés által keltett káros környezeti hatások (zaj, rezgés, levegőszennyezés stb.) csökkentésére.”

7. §

A HÉSZ 14. § (2) bekezdés d) pontja helyébe a következő rendelkezés lép:

„d.) Állattartó telepet, környezetre zavaró hatású vagy nagy szállítási igénnyel járó mezőgazdasági létesítményt csak a Településszerkezeti tervben jelölt, lakóterületi védelmi zónán kívül lehet létesíteni.”

8. §

(1) A HÉSZ 15. § (1) bekezdése helyébe a következő rendelkezés lép:

„(1) A községben lévő és a műemlékvédelem szempontjából nyilvántartott építmények védettségi fokát a 3. számú függelék tartalmazza.”

(2) A HÉSZ 15. § (2) bekezdése helyébe a következő rendelkezés lép:

„(2) A település területén lévő, a szabályozási terven jelölt, nyilvántartott régészeti érdekű területeket a 4. számú függelék tartalmazza.”

(3) A HÉSZ 15. § (4) bekezdése helyébe a következő rendelkezés lép:

„(4) A falukép szempontjából jellegzetes, történeti, építészeti, kulturális szempontból jelentősebb építményeket, épületeket önálló helyi rendelet alkotásával védelem alá kell helyezni és fenntartásuk feltételeit abban rögzíteni. Helyi védelemre javasoltak az SzT-1 Szabályozási terven jelölt, az 5. sz. függelékben felsorolt épületek, épületegyüttesek, építmények.”

9.§

A HÉSZ 17. § (6) bekezdése helyébe a következő rendelkezés lép:

„(6) Bányászati tevékenységet Ostffyasszonyfa közigazgatási területén, illetve annak környezetében csak úgy szabad végezni, hogy a természeti értékek és környezet nem károsodhat. A bányászattal érintett területeken az ásványanyag kitermelésének – több szakaszban történő kitermelés esetén az egyes szakaszok – befejezését követően a terület rekultivációjáról gondoskodni kell. „

10. §

Hatályát veszti a rendelet 1. §-a, az 5. § (2) bekezdése, a 6. § (1) bekezdés utolsó mondata, a 6.§ (4) bekezdése, a 6.§ (7) bekezdése, a 6.§ (8) bekezdése, a 7. § (3) bekezdése, a 8.§ (3) bekezdése, a 11.§ (2) bekezdése, a 11.§ (4) bekezdése, a 11.§ (7) bekezdése, a 11.§ (8) bekezdése, a 13. § (2) bekezdése, a 13. § (3) bekezdése, a 14.§ (2) bekezdés c) pontjának utolsó mondata, a 14. § (3) bekezdése, a 14. § (4) bekezdése, a 14. § (5) bekezdése, a 14. § (6) bekezdése. a 15. § (3) bekezdése, a 16. § (1) bekezdése, a 16. § (2) bekezdése, a 16. § (5) bekezdése, a 16. § (7) bekezdése, a 17. § (1) bekezdése, a 17. § (2) bekezdése, a 17. § (3) bekezdése, a 17. § (4) bekezdése, a 17. § (5) bekezdése, a 17. § (7) bekezdése, a rendelet 1.és 2. számú függeléke.

11. §

Záró rendelkezések

E rendelet a kihirdetést követő 15. napon lép hatályba.

Ostffyasszonyfa, 2016. \_\_\_\_\_\_\_\_

Mihácsi Szabolcs Farkas Gábor

polgármester jegyző

1. sz. melléklet a \_\_\_\_/2016. (\_\_\_\_\_) önk. rendelethez

„3. sz. melléklet a 10/2011.(X.13.) önk. rendelethez”

**Az utak hierarchiája, tervezési osztályba sorolása**

(a rendelet 11. § (3) bekezdéséhez)

|  |  |  |  |  |  |
| --- | --- | --- | --- | --- | --- |
| **Út megnevezése** | **Út kategória/kezelő** | **ÚT 2-1.115 szerinti terv.osztály** | **Tervezési sebesség** | **Építési terület/szabályozási szélesség/** | **Védőtávolság** |
| 8451 j. ök.út 8452 j. ök út | összekötő út / állami út | K.V.B. | 70 km/h | 30 m | 50-50 m |
| 8451 j. ök.út /Kossuth L. u./ 8452 j. ök. út / Bajcsy-Zs. u./ | gyűjtő út / állami út | B.IV.b.B. | 50 km/h | 21-30 m | - |
| Helyi utak Ady E. u. | kiszolgáló út/ önkormányzat | B.VI.d.C. | 30 km/h | 12-24 m 9-12 m | - |
| Külterületi közutak | Egyéb közút/ önkormányzat | K.VIII.C | 30 km/h | 12 m | - |

1. sz. függelék a \_\_\_\_/2016. (\_\_\_\_\_) önk. rendelethez

„3. sz. függelék a 10/2011.(X.13.) önk. rendelethez”

**A községben lévő és a műemlékvédelem szempontjából nyilvántartott építmények védettségi foka**

(a rendelet 15. § (1) bekezdéséhez)

1. **M II 7976** 50041/1958

Kossuth Lajos utca 40. hrsz.: 512

Polgármesteri hivatal és irodák, volt Ostffy-**kastély**, késő klasszicista, 1840.

Műemléki környezete: 24, 30-35, 508/2, 510/5, 511/2, 514/4, 515-5219 hrsz.

1. **M II**7977                                                                                             50041/1958

Március 15. tér hrsz.: 443

R. k. **templom** (Nagyboldogasszony), középkori eredetű várkápolna, bővítve késő barokk stílusban a 17. sz.-ban. Belső festés 1958-ból, Stefek Albin műve. Berendezés: oltárkép, barokk, 1731-ből, Schaller István festménye.

Műemléki környezete: 441, 442, 444, 445, 504, 506, 507 hrsz.

1. **M III** 10312                                                                                           3457/1989

Bajcsy-Zsilinszky u. 6. hrsz.: 509

Italbolt és lakások, volt Weöres-**kastély**, kora eklektikus, 1880 körül.

Műemléki környezete: 504, 505, 509/2, 510/4, 525 hrsz.

1. **M III** 10691                                                                    671/22/1991

Március 15. tér hrsz: 506

Ev. **templom**. Neoromán, 20. sz. eleje.

Berendezés eklektikus: főoltár, szószék, padok, orgona

Műemléki környezet: 443, 504, 505, 507, 508/2, 510/4, 510/5, hrsz.

1. **M III**8355                                                                                             9097/1973

Petőfi Sándor utca 2. hrsz.: 326/1

Lakóház és gazdasági épülete, **Petőfi-emlékház**, népi, 19. sz. eleje, átalakítva.

Műemléki környezet: 324/3, 325-331, 485 hrsz.

1. sz. függelék a \_\_\_\_/2016. (\_\_\_\_\_) önk. rendelethez

„4. sz. függelék a 10/2011.(X.13.) önk. rendelethez”

**A település területén lévő, a szabályozási terven jelölt, nyilvántartott régészeti érdekű területek**

(a rendelet 15. § (2) bekezdéséhez)

1.) 06/3, 013/2

2.) 04-05, 06/3

3.) 020/7-17

4.) 340/14-48, 0347, 0671

5.) 24-36, 43/2, 43-45, 399, 439/2, 440-447, 504-507, 508/2, 510/2-5, 511/2, 512, 514/4,

514/8, 514/9, 515-517

6.) 593-595

7.) 0212/17, 0216/2, 0218/1, 0218/2, 0218/5

8.) 0230/11

9.) 0256/1

10.) 0194/1 hrsz. ingatlanok, földrészletek.

1. sz. függelék a \_\_\_\_/2016. (\_\_\_\_\_) önk. rendelethez

„5. sz. függelék a 10/2011.(X.13.) önk. rendelethez”

**Helyi védelemre javasolt épületek, építmények**

(a rendelet 15. § (4) bekezdéséhez)

1.) Helyi védelemre javasolt épületek, építmények:

* 1. Károlyi kastély (Petőfi S. u. 1. 486/1 hrsz.),
  2. Niczky kastély (Kossuth L. u. 139. 106 hrsz.),
  3. Vidos kúria (Kossuth L. u. 82. 173 hrsz.),
  4. Ajkay kúria (Bajcsy-Zsilinszky E. u. 22. 369 hrsz.),
  5. Általános iskola épületei (Március 15. tér 3. 505 hrsz. és Ady E. u. 1. 507 hrsz.),
  6. a temető három kriptája és régi síremlékek (603 hrsz.),
  7. a hősi emlékmű,
  8. az útszéli keresztek, vallási emlékhelyek, a régi öntöttvas kútoszlopok.

2.) A lakóépületek közül:

* 1. Kossuth L. u. 34. (587 hrsz.), 46. (442 hrsz.), 48. (440 hrsz.), 55. (32 hrsz.), 85. (49 hrsz.), 86. (171 hrsz.), 87. (50/1 hrsz.), 98. (156 hrsz.), 100. (154 hrsz.), 102. (153 hrsz.), 104. (152 hrsz.), 108. (150 hrsz.), 111-119. (81-85 hrsz.).
  2. Hegyalja u. 9. (216 hrsz.), 10. (274 hrsz.), 12. (273 hrsz.), 15. (221/1 hrsz.), 18. (267 hrsz.), 24. (264 hrsz.), 45. (244/2 hrsz.).
  3. Kis u. 4. (300 hrsz.), 10. (303 hrsz.), 20. (309 hrsz.)
  4. Petőfi S. u. 3. (475 hrsz.), 9. (423 hrsz.), 10. (321 hrsz.), 11. (420 hrsz.), 16. (318/1 hrsz.), 17. (412 hrsz.), 19. (411 hrsz.), 26. (286 hrsz.)
  5. Táncsics M. u. 13. (478 hrsz.)
  6. Ady E. u. 3. (447 hrsz.), 9. (439/2 hrsz.), 11. (439/1 hrsz.)